מוזיאון קרולר-מילר

מוזיאון קרולר-מילר (בהולנדית: Kröller-Müller Museum) הוא מוזיאון אמנות וגן פסלים, בפארק הלאומי הוכה פלוהה, הולנד. המוזיאון, שנוסד על ידי אספנית האמנות הלן קרולר-מילר בשטחים הנרחבים של אחוזתם לשעבר שלה ושל בעלה (כיום הפארק הלאומי), נפתח בשנת 1938. המוזיאון מחזיק באוסף הציורים השני בגודלו של וינסנט ואן גוך, אחרי מוזיאון ואן גוך.
בשנת 2023 ביקרו במוזיאון כ-300,000 מבקרים.

 היסטוריה 
טקסט=A charming and iconic period photo of a young couple around 1900. The lady has her hair swept upwards and is wearing a high collar fastened with a jewel. The gentleman sports a gallant moustache neatly trimmed and is also wearing a high collar.|ימין|ממוזער| הלן מילר ואנטון קרולר, c. 1888
מוזיאון קרולר-מילר נוסד על ידי הלן קרולר-מילר, אספנית אמנות נלהבת, אשר הייתה אחת הראשונות שהכירו בגאונותו של וינסנט ואן גוך ואספו את יצירותיו. בשנת 1935 תרמה את כל האוסף שלה. בשנת 1938 נפתח המוזיאון, שתוכנן על ידי אנרי ון דה ולדה. גן הפסלים נוסף בשנת 1961 ואגף התערוכה החדש, שעוצב על ידי וים קוויסט, נפתח בשנת 1977.

 אוסף 
ממוזער| Jardin d'émail מאת ז'אן דובופה בגן הפסלים במוזיאון
האוסף מכיל ציורים חשובים בעיקר מהמאה ה-19 והמחצית הראשונה של המאה ה-20, מודרניסטים, פוטריסטים, דה סטייל ועוד. במוזיאון אוסף משמעותי של ציורים מאת וינסנט ואן גוך, ביניהם, מרפסת בית הקפה בלילה ועל סף הנצח. מה שהופך אותו לאוסף השני בגודלו של ציורי ואן גוך בעולם. מלבד ציוריו של ואן גוך, בין יצירותיו הבולטות ניתן למנות עבודות של פיט מונדריאן, ז'ורז' סרה, אודילון רדון, ז'ורז' בראק, פול גוגן, לוקאס קראנאך, ג'יימס אנסור, חואן גריס, בארט ואן דר לק, ויליאם דגוב דה נונק ופבלו פיקאסו.

 גן הפסלים 
מוזיאון קרולר-מולר מפורסם גם בזכות גן הפסלים מהגדולים באירופה, המשתרע על פני יותר מ-300,000 מטרים רבועים, ומציג אוסף נרחב של פסלים מודרניים ועכשוויים. הגן משקף את תפיסתה של הלן קרולר-מילר לגבי סימביוזה בין אמנות, אדריכלות וטבע. האוסף כולל יצירות של אוגוסט רודן, הנרי מור, ז'אן דובופה, מארק די סוברו, לוצ'ו פונטנה, קלאס אולדנבורג ועוד רבים.

ממוזער|ביתן ריטפלד
 ביתן ריטפלד 
ביתן ריטפלד, שנבנה על ידי חריט ריטפלד בשנת 1965, ממוקם גם הוא בגן הפסלים. בשנת 1955, עיצב חריט ריטפלד ביתן בסגנון הדה סטייל לתצוגת פסלים קטנים בתערוכת '
הפיסול הבינלאומית השלישית בפארק סונסביק בארנהם. הוא נועד להיות מבנה זמני ופורק לאחר סיום התערוכה. עשר שנים לאחר מכן, ביוזמתם של כמה אדריכלים הולנדים, מצא הבניין בית קבע תחת שם חדש בגן הפסלים של מוזיאון קרולר-מילר. ב-8 במאי 1965 נחנך הביתן רשמית בתערוכת פסלים מאת ברברה הפוורת'. מאוחר יותר הוא פורק עקב נזק חמור, אך בשנת 2010 המוזיאון בנה את המבנה מחדש תוך שימוש בחומרים חדשים, תוך שמירה על תכנון קרוב ככל האפשר לעיצובו המקורי של ריטפלד.

 יצירות בולטות 

 קישורים חיצוניים 


 מוזיאון קרולר-מילר באתר Google Arts & Culture

 הערות שוליים 

קטגוריה:מוזיאונים לאמנות מודרנית
קטגוריה:הולנד: מוזיאונים לאמנות
קטגוריה:חלדרלנד